Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6819

2. Megjegyzés – A kliens alkalmazás szereplőinek (fedélzeti vagy földi) igényei szerint a specifikus felhasználói követelmények változhatnak. 5.2.3.3.4 Döntési tanácsadás (RA) jelentés. Az RA jelentés tartalmazza az alkalmazhatósági időt és az aktív ACAS döntési tanácsadás (RA) tartalmát, a Típus=28 és Altípus=2 kiterjesztett squitter közleményben foglalt vételnek megfelelően. Megjegyzés – Földi vevő alrendszer csak akkor fog RA jelentést szerkeszteni, ha aktív RA információt, elváró kliens alkalmazást támogat. Egy RA jelentés névlegesen csak Típus=28 és Altípus=2 kiterjesztett squitter közlemény vétele esetén tud kialakulni. 5.2.3.3.5 CÉLTÁRGY ÁLLAPOT JELENTÉS. Megjegyzés – A céltárgy állapot jelentés információkra vonatkozó követelményrendszer még nem olyan mértékben kidolgozott, mint más ADS-B jelentés típusokra. A céltárgy állapot jelentés jelenleg nem követelmény, de a jövőben követelmény lehet az A2 és A3 típusú fedélzeti vevőrendszerek esetében. Amennyiben támogatott, a céltárgy állapot jelentés kialakításra kerül, ha más kiegészítő információkkal együtt a fedélzeti azonosítót és típust tartalmazó kiterjesztett squitter közleményekben a céltárgy állapot és helyzet információ vételre kerül. A céltárgy állapot és helyzet jelentést a ”Manual on Mode S Specific Services (Doc.9688)” kiadvány ismerteti. A kliens alkalmazás szereplőinek (fedélzeti vagy földi) igényei szerint a specifikus felhasználói követelmények változhatnak. A céltárgy állapot jelentés tartalmáról szóló útmutató a ”Manual of the Secondary Surveillance Radar (SSR) Systems (Doc 9684)” kiadványban található. 5.2.3.4 TIS-B JELENTÉS TÍPUSOK 5.2.3.4.1 Amikor a fedélzeti vevőrendszer egy TIS-B közleményt vesz, ezt az információt jelenteni kell a kliens alkalmazásnak. Minden alkalommal, amikor egyedi TIS-B jelentés készül, a jelentés szerkesztő feladat frissítse a jelentés alkalmazhatósági időt az aktuális időpontnak megfelelően.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes